Na osnovu člana 4 Stav 1 tačka 11 Zakona o turizmu ("Sl. list Crne Gore", br. 61/10, 40/11 i 53/11), člana 45 Zakona o lokalnoj samoupravi (“Službeni list RCG“, br. 42/03, 28/04, 75/05 i 13/06 i “Službeni list Crne Gore“, br. 88/09 i 38/12), Prostorno-urbanistićkog plana opštine Rožaje do 2020. godine (Sl. list CG- opštinski propisi br.31/12) i člana 42 Statuta opštine Rožaje (“Službeni list Crne Gore – opštinski propisi“, br. 9/11), Skupština opštine Rožaje, na sjednici održanoj dana 27.08.2015.godine, d o n i j e l a je

**O D L U K U**

**o zaštiti turističkog područja ,, Hajla-Štedim’’**

**Član 1**

Ovom Odlukom utvrđuje se zaštita turističkog područja ,,Hajla-Štedim’’ u površini od 4300ha, i granicama definisanim Prostorno-urbanističkim planom opštine Rožaje a obuhvata planine: Hajlu, Ahmicu, Štedim, Rusoliju i njihove podgorine.

**Član 2**

Područje iz člana 1 ove Odluke je zaokružena prostorno-funkcionalna cjelina, određena postorno-planskom dokumentacijom, na kojoj se može formirati integralna turistička ponuda.

**Član 3**

Na ovom području se zabranjuje bilo kakva gradnja i na istom se uspostavlja javni interes zaštite do donošenja planskog dokumenta nižeg reda u smislu valorizacije istog i privođenja područja namjeni.

**Član 4**

Do donošenja plana nižeg reda , na ovom području se zabranjuje bilo kakva investiciona gradnja osim infrastrukturnih definisanih Prostorno-urbanističkim planom opštine Rožaje.

**Član 5**

Ova Odluka će se primjenjivati sve do donošenja planskog dokumenta kojim će se prostor detaljno razraditi.

**Član 6**

Sastavni dio Odluke čini grafički prikaz područja.

**Član 7**

Ova Odluka stupa na snagu osmog dana od dana objavljivanja u “Službenom listu Crne Gore – opštinski propisi”.

Broj: 206

Rožaje, 01.09.2015.godine

**SKUPŠTINA OPŠTINE ROŽAJE**

 **Predsjednik Skupštine**

 **Husein Kurtagić, prof.**